CELEX: 32005D0777
Language: el
Date: 2005-10-13 00:00:00
Title: 2005/777/ΕΚ: Απόφαση της Επιτροπής, της 13ης Οκτωβρίου 2005, για την τροποποίηση της απόφασης 2005/180/ΕΚ με την οποία επιτρέπεται στα κράτη μέλη να θεσπίσουν, δυνάμει της οδηγίας 96/49/ΕΚ του Συμβουλίου, ορισμένες παρεκκλίσεις όσον αφορά τη σιδηροδρομική μεταφορά επικίνδυνων εμπορευμάτων [κοινοποιηθείσα υπό τον αριθμό Ε(2005) 3555]   (Κείμενο που παρουσιάζει ενδιαφέρον για τον ΕΟΧ)

9.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 293/23
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Οκτωβρίου 2005
   για την τροποποίηση της απόφασης 2005/180/ΕΚ με την οποία επιτρέπεται στα κράτη μέλη να θεσπίσουν, δυνάμει της οδηγίας 96/49/ΕΚ του Συμβουλίου, ορισμένες παρεκκλίσεις όσον αφορά τη σιδηροδρομική μεταφορά επικίνδυνων εμπορευμάτων
   [κοινοποιηθείσα υπό τον αριθμό Ε(2005) 3555]
   (Το κείμενο στην αγγλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   (2005/777/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 96/49/ΕΚ του Συμβουλίου, της 23ης Ιουλίου 1996, σχετικά με την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (1), και ιδίως το άρθρο 6 παράγραφος 9,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 9 της οδηγίας 96/49/ΕΚ, τα κράτη μέλη πρέπει να κοινοποιούν τις παρεκκλίσεις τους στην Επιτροπή προηγουμένως, για πρώτη φορά στις 31 Δεκεμβρίου 2002 και το αργότερο δύο έτη μετά την τελευταία ημερομηνία από τη θέση σε εφαρμογή των τροποποιημένων εκδόσεων του παραρτήματος της οδηγίας.
            
         
               (2)
            
            
               Με την οδηγία 2003/29/ΕΚ της Επιτροπής (2) τροποποιήθηκε το παράρτημα της οδηγίας 96/49/ΕΚ. Δυνάμει της οδηγίας 2003/29/ΕΚ, τα κράτη μέλη έπρεπε να θέσουν σε ισχύ την εθνική νομοθεσία το αργότερο την 1η Ιουλίου 2003, δεδομένου ότι η τελευταία ημερομηνία θέσης σε εφαρμογή που αναφέρεται στο άρθρο 6 παράγραφος 9 της οδηγίας 96/49/ΕΚ ήταν η 30ή Ιουνίου 2003.
            
         
               (3)
            
            
               Ορισμένα κράτη μέλη κοινοποίησαν στην Επιτροπή πριν από τις 31 Δεκεμβρίου 2003 την επιθυμία τους να θεσπίσουν παρεκκλίσεις από την οδηγία 96/49/ΕΚ. Με την απόφαση 2005/180/ΕΚ της Επιτροπής, της 4ης Μαρτίου 2005, με την οποία επιτρέπεται στα κράτη μέλη να αποφασίσουν σύμφωνα με την οδηγία 96/49/ΕΚ του Συμβουλίου ορισμένες παρεκκλίσεις που αφορούν τις σιδηροδρομικές μεταφορές επικίνδυνων εμπορευμάτων (3), η Επιτροπή επέτρεψε τη θέσπιση από αυτά τα κράτη μέλη των παρεκκλίσεων που απαριθμούνται στα παραρτήματα Ι και ΙΙ της παρούσας απόφασης.
            
         
               (4)
            
            
               Με την οδηγία 2004/89/ΕΚ της Επιτροπής (4) τροποποιήθηκε μία ακόμη φορά το παράρτημα της οδηγίας 96/49/ΕΚ. Δυνάμει της οδηγίας 2004/89/ΕΚ, τα κράτη μέλη έπρεπε να έχουν θέσει σε ισχύ την εθνική νομοθεσία το αργότερο την 1η Οκτωβρίου 2004, δεδομένου ότι η τελευταία ημερομηνία θέσης σε εφαρμογή που αναφέρεται στο άρθρο 6 παράγραφος 9 της οδηγίας 96/49/ΕΚ ήταν η 30ή Σεπτεμβρίου 2004.
            
         
               (5)
            
            
               Το Ηνωμένο Βασίλειο κοινοποίησε στην Επιτροπή πριν από τις 31 Δεκεμβρίου 2004 την επιθυμία του να τροποποιήσει τις υφιστάμενες παρεκκλίσεις τους από το παράρτημα Ι της οδηγίας 2005/180/ΕΚ. Η Επιτροπή εξέτασε τις κοινοποιήσεις προκειμένου να προσδιορίσει τη συμβατότητά τους με τους όρους που προσδιορίζονται στο άρθρο 6 παράγραφος 9 της οδηγίας 96/49/ΕΚ και τις ενέκρινε. Αυτό το κράτος μέλος εξουσιοδοτείται επομένως να θεσπίσει τις παρεκκλίσεις.
            
         
               (6)
            
            
               Πρέπει ως εκ τούτου να τροποποιηθεί το παράρτημα Ι της απόφασης 2005/180/ΕΚ.
            
         
               (7)
            
            
               Τα μέτρα τα οποία λαμβάνονται με την παρούσα απόφαση είναι σύμφωνα με τη γνώμη της επιτροπής για τη μεταφορά επικίνδυνων εμπορευμάτων που συστήθηκε με το άρθρο 9 της οδηγίας 95/55/ΕΚ του Συμβουλίου (5),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/180/ΕΚ τροποποιείται ως εξής:
   Το παράρτημα Ι τροποποιείται από τις παρεκκλίσεις που απαριθμούνται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βορείου Ιρλανδίας.
   
      Βρυξέλλες, 13 Οκτωβρίου 2005.
      
         
            Για την Επιτροπή
         
         Jacques BARROT
         
         
            Αντιπρόεδρος
         
      
   
   
      (1)  ΕΕ L 235 της 17.9.1996, σ. 25· οδηγία όπως τροποποιήθηκε τελευταία από την οδηγία 2004/110/ΕΚ της Επιτροπής (ΕΕ L 365 της 10.12.2004, σ. 24).
   
      (2)  ΕΕ L 90 της 8.4.2003, σ. 47.
   
      (3)  ΕΕ L 61 της 8.3.2005, σ. 41.
   
      (4)  ΕΕ L 293 της 16.9.2004, σ. 14.
   
      (5)  ΕΕ L 319 της 12.12.1994, σ. 7· οδηγία όπως τροποποιήθηκε τελευταία από την οδηγία 2004/111/ΕΚ της Επιτροπής (ΕΕ L 365 της 10.12.2004, σ. 25).
   
      ΠΑΡΑΡΤΗΜΑ
      Παρεκκλίσεις που επιτρέπονται στα κράτη μέλη για μικρές ποσότητες ορισμένων επικίνδυνων εμπορευμάτων
      ΗΝΩΜΕΝΟ ΒΑΣΙΛΕΙΟ
      RA-SQ 15.2 (τροποποιημένο)
      
      Θέμα: Μετατόπιση σταθερών δεξαμενών ονομαστικά κενών, οι οποίες δεν προορίζονται να χρησιμεύσουν ως εξοπλισμός μεταφοράς (Ν2).
      Παραπομπή στο παράρτημα της οδηγίας: Μέρη 5 και 7.
      Περιεχόμενο του παραρτήματος της οδηγίας: Απαιτήσεις σχετικές με τις διαδικασίες αποστολής, μεταφοράς, εκμετάλλευσης και απαιτήσεις σχετικές με τα οχήματα.
      Παραπομπή στην εθνική νομοθεσία: Μεταφορά επικίνδυνων εμπορευμάτων και χρήση μεταφερόμενου εξοπλισμού υπό πίεση, κανονισμοί 2004: Κανονισμός 5 παράγραφος 14.
      Περιεχόμενο της εθνικής νομοθεσίας: 
      Σχόλια: Η μετατόπιση αυτών των σταθερών δεξαμενών δεν αποτελεί μεταφορά επικινδύνων εμπορευμάτων κατά τη συνήθη έννοια και οι διατάξεις του RID δεν εφαρμόζονται στην πράξη. Δεδομένου ότι οι δεξαμενές αυτές είναι «ονομαστικά κενές», η ποσότητα των επικίνδυνων υλών τις οποίες πράγματι περιέχουν είναι, εξ ορισμού, εξαιρετικά χαμηλή.
      RA-SQ 15.4 (τροποποιημένο)
      
      Θέμα: Να επιτραπούν «μέγιστες συνολικές ποσότητες ανά μονάδα μεταφοράς» διαφορετικές για τα εμπορεύματα της κλάσης 1 των κατηγοριών 1 και 2 του πίνακα που αναφέρεται στο στοιχείο 1.1.3.1.
      Παραπομπή στο παράρτημα της οδηγίας: 1.1.3.1.
      Περιεχόμενο του παραρτήματος της οδηγίας: Απαλλαγές οι οποίες συνδέονται με το χαρακτήρα της μεταφοράς.
      Αναφορά στην εθνική νομοθεσία: Μεταφορά επικίνδυνων εμπορευμάτων και χρήση μεταφερομένου εξοπλισμού υπό πίεση, κανονισμοί 2004: Κανονισμός 3 παράγραφος 7 στοιχείο β).
      Περιεχόμενο της εθνικής νομοθεσίας: Θέσπιση κανόνων που προβλέπουν απαλλαγές για τις περιορισμένες ποσότητες και για μικτή φόρτωση εκρηκτικών.
      Σχόλια: Να επιτραπούν διαφορετικά όρια για τις μικρές ποσότητες καθώς και διαφορετικοί παράγοντες πολλαπλασιασμού για τις μεικτές φορτώσεις εμπορευμάτων της κλάσης 1, δηλαδή «50» για την κατηγορία 1 και «500» για την κατηγορία 2. Για τις ανάγκες του υπολογισμού των μεικτών φορτώσεων, οι παράγοντες πολλαπλασιασμού είναι «20» για την κατηγορία μεταφοράς 1 και 2 για την κατηγορία μεταφοράς 2.
      RA-SQ 15.5 (τροποποιημένο)
      
      Θέμα: Θέσπιση της f RA-SQ 6.6.
      Παραπομπή στο παράρτημα της οδηγίας: 5.3.1.3.2.
      Περιεχόμενο του παραρτήματος της οδηγίας: Χαλάρωση των απαιτήσεων επισήμανσης που εφαρμόζονται στα χρησιμοποιούμενα για τη μεταφορά βαγόνια με φορτηγά σιδηροδρόμου.
      Παραπομπή στην εθνική νομοθεσία: Μεταφορά επικίνδυνων εμπορευμάτων και χρήση μεταφερομένου εξοπλισμού υπό πίεση, κανονισμοί 2004: Κανονισμός 7 παράγραφος 12.
      Περιεχόμενο της εθνικής νομοθεσίας: Οι απαιτήσεις επισήμανσης δεν εφαρμόζονται εφόσον οι ετικέτες οι οποίες επιτίθενται επί του οχήματος είναι ευκρινείς.
      Σχόλια: Αυτή η εθνική διάταξη υπήρχε ανέκαθεν στο Ηνωμένο Βασίλειο.